CELEX: 32017D2105
Language: da
Date: 2017-11-10 00:00:00
Title: Rådets afgørelse (EU) 2017/2105 af 10. november 2017 om den holdning, der skal indtages på Den Europæiske Unions vegne i Handelsudvalget, vedrørende ændringen af bilag XII til handelsaftalen mellem Den Europæiske Union og dens medlemsstater på den ene side og Colombia og Peru på den anden side, hvori listen over ordregivere i Colombia fastlægges i henhold til bestemmelserne i afsnit VI (»Offentlige indkøb«)

18.11.2017   
            
            
               DA
            
            
               Den Europæiske Unions Tidende
            
            
               L 303/6
            
         RÅDETS AFGØRELSE (EU) 2017/2105
   af 10. november 2017
   om den holdning, der skal indtages på Den Europæiske Unions vegne i Handelsudvalget, vedrørende ændringen af bilag XII til handelsaftalen mellem Den Europæiske Union og dens medlemsstater på den ene side og Colombia og Peru på den anden side, hvori listen over ordregivere i Colombia fastlægges i henhold til bestemmelserne i afsnit VI (»Offentlige indkøb«)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Handelsaftalen mellem Den Europæiske Union og dens medlemsstater på den ene side og Colombia og Peru på den anden side (»handelsaftalen«) har fundet midlertidig anvendelse siden den 1. august 2013 (1).
            
         
               (2)
            
            
               I henhold til handelsaftalens artikel 14, stk. 1 og 3, kan Handelsudvalget træffe afgørelser ved konsensus, som kun gælder for EU-parten og det berørte undertegnende Andesland (dvs. Colombia), såfremt sådanne afgørelser ikke berører et andet undertegnende Andeslands rettigheder og forpligtelser.
            
         
               (3)
            
            
               Den 24. november 2017 skal Handelsudvalget på sit fjerde møde træffe beslutning om ændringen af bilag XII, tillæg 1, afdeling A, underafdeling 2 (»Offentlige indkøb«). Ændringen omfatter en præcisering af dækningen af statslige ordregivere på ikke centralt niveau i Colombia. Ændringen består i at tilføje en note til underafdeling 2 vedrørende dækningen af statslige ordregivere i Colombia, hvori det præciseres, at »ordregivere« omfatter alle ikke centrale statslige ordregivere, der ikke har en industriel eller kommerciel karakter. EU-parten og Colombia er enige om, at en sådan ændring ikke kræver kompenserende justeringer.
            
         
               (4)
            
            
               Det er hensigtsmæssigt at fastlægge den holdning, der skal indtages på Unionens vegne i Handelsudvalget, da afgørelsen vil være bindende for Unionen —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Handelsudvalget, baseres på det udkast til Handelsudvalgets afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse er rettet til Kommissionen.
   
      Udfærdiget i Bruxelles, den 10. november 2017.
      
         
            På Rådets vegne
         
         U. PALO
         
            Formand
         
      
   
   
      (1)  Rådets afgørelse 2012/735/EU af 31. maj 2012 om undertegnelse på Den Europæiske Unions vegne og midlertidig anvendelse af handelsaftalen mellem Den Europæiske Union og dens medlemsstater på den ene side og Colombia og Peru på den anden side (EUT L 354 af 21.12.2012, s. 1).
   
      UDKAST
      AFGØRELSE Nr. […]/2017 TRUFFET AF EU-COLOMBIA-PERU-HANDELSUDVALGET
      af […] 2017
      om ændring af tillæg 1 til bilag XII (»Offentlige indkøb«) til handelsaftalen mellem Den Europæiske Union og dens medlemsstater på den ene side og Colombia og Peru på den anden side
      HANDELSUDVALGET HAR —
      under henvisning til handelsaftalen mellem Den Europæiske Union (»Unionen«) og dens medlemsstater på den ene side og Colombia og Peru på den anden side (»handelsaftalen«), særlig artikel 191, og
      ud fra følgende betragtninger:
      
                  (1)
               
               
                  I henhold til procedurerne i handelsaftalens artikel 191 kan en part ændre eller berigtige sin dækning af udbud i henhold til handelsaftalens afsnit VI.
               
            
                  (2)
               
               
                  Tillæg 1, afdeling A, underafdeling 2, til bilag XII (»Offentlige indkøb«) til handelsaftalen indeholder en liste over Colombias ikkecentrale statslige ordregivere, hvis udbud er omfattet af afsnit VI.
               
            
                  (3)
               
               
                  I forlængelse af udvekslinger mellem Unionen og Colombia om gennemførelsen af handelsaftalen meddelte Colombia Unionen, at man havde til hensigt at tilføje en note til underafdeling 2 for at præcisere, at »ordregivere« omfatter alle ikke centrale statslige ordregivere, der ikke har en industriel eller kommerciel karakter. Unionen og Colombia er enige om en sådan ændring og om, at en sådan ændring ikke kræver kompenserende justeringer.
               
            
                  (4)
               
               
                  For at tilføje denne note er det nødvendigt at ændre tillæg 1, afdeling A, underafdeling 2, til bilag XII til handelsaftalen. Afgørelsen om at ændre bilaget kan vedtages af det handelsudvalg, som blev nedsat ved handelsaftalen mellem Den Europæiske Union og Colombia (»det pågældende undertegnende Andesland«), jf. handelsaftalens artikel 14, stk. 3, idet den udelukkende vedrører det bilaterale forhold mellem dem —
               
            VEDTAGET DENNE AFGØRELSE:
      Artikel 1
      Noterne til tillæg 1, afdeling A, underafdeling 2, til bilag XII (»Offentlige indkøb«) til handelsaftalen affattes således:
      
         »Noter til denne underafdeling:
         
                     1.
                  
                  
                     I denne underafdeling omfatter »ordregivere« alle ikke centrale statslige ordregivere, der ikke har en industriel eller kommerciel karakter.
                  
               
                     2.
                  
                  
                     Denne aftales afsnit VI dækker ikke:
                     
                                 a)
                              
                              
                                 indkøb af fødevarer, landbrugsråvarer og levende dyr som led i landbrugsstøtteprogrammer og fødevarebistand samt
                              
                           
                                 b)
                              
                              
                                 indkøb af varer klassificeret under afdeling 2 (fødevarer, drikkevarer og tobak, tekstiler, beklædningsgenstande og lædervarer) i CPC, version 1.0, som led i programmer for social bistand.«
                              
                           
               
      Artikel 2
      Ændringen i artikel 1 medfører ikke kompenserende justeringer, da den ikke indebærer en indskrænkning af dækningen.
      Artikel 3
      Denne afgørelse træder i kraft på dagen for vedtagelsen.
      
         Udfærdiget i […], den […] 2017.
         
            
               På Handelsudvalgets vegne